Legal Document

Category: 301

Text:
47. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ,  ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ –  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικ. 41647/2861 της 5 Αυγ.2008 (ΦΕΚ Β΄1543) Όροι και προϋποθέσεις ίδρυσης και λειτουργίας συνεργείων τα οποία εκτελούν τις εργασίες που προβλέπονται από τον Κανονισμό 3821/1985 του Συμβουλίου της Ευρωπαϊκής Ένωσης για τον ψηφιακό ταχογράφο.   Έχοντας υπόψη: α) Τις διατάξεις της παρ. 2 του άρθρου 14 του Ν. 3534/2007 (ΦΕΚ Α’40). β) Τον Κανονισμό 3821/1985 του Συμβουλίου της Ευρωπαϊκής Ένωσης, όπως ισχύει και ειδικότερα του Παραρτήματος 1Β αυτού. γ) Την ανάγκη καθορισμού της χωροθέτησης, του απαιτούμενου χώρου, της εσωτερικής διάταξης, των χώρων υγιεινής, του αριθμού και του είδους των εγκατεστημένων μηχανημάτων και οργάνων καθώς και τη σύνθεση του προσωπικού των συνεργείων αυτών. δ) Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε τα εξής: Άρθρο 1 Σκοπός  Οι διατάξεις της παρούσης σκοπό έχουν να καθορίσουν του όρους και προϋποθέσεις ίδρυσης και λειτουργίας συνεργείων που θα προβαίνουν σε εγκατάσταση, βαθμονόμηση, έλεγχο, επιθεώρηση, επισκευή και απόσυρση ψηφιακών ταχογράφων σύμφωνα με τις διατάξεις του Καν.(ΕΟΚ) αριθ.3821/1985 ως ισχύει. (Μετά τη σελ.262,388) Σελ. 262,389 Τεύχος Σελ. Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.47 Άρθρο 2 Ορισμοί Για τους σκοπούς της παρούσης απόφασης νοούνται ως: 1. «Συσκευή ψηφιακού ταχογράφου» : Ο συνολικός εξοπλισμός που προορίζεται να τοποθετηθεί στα οδικά οχήματα για να δεικνύει, να καταγράφει και να αποθηκεύει αυτόματα ή ημιαυτόματα τις ενδείξεις για την κίνηση των οχημάτων αυτών και για ορισμένες χρονικές περιόδους εργασίας των οδηγών τους. Ο εξοπλισμός αυτός περιλαμβάνει καλώδια, αισθητήρες, μονάδα ηλεκτρονικής αποθήκευσης πληροφοριών σχετικών με τον οδηγό, μία (δύο) μονάδα(-ες) ανάγνωσης κάρτας για την εισαγωγή μίας ή δύο καρτών οδηγού (με μνήμη), ενσωματωμένο ή ανεξάρτητο εκτυπωτή, μονάδες οπτικής απεικόνισης, μονάδα μεταβίβασης δεδομένων, μονάδα απεικόνισης ή εκτύπωσης πληροφοριών κατά παραγγελία και μονάδα καταγραφής των τόπων έναρξης και λήξης της ημερήσιας περιόδου εργασίας. 2. “Μονάδα επί οχήματος (VU)»: η συσκευή ψηφιακού ταχογράφου χωρίς τον αισθητήρα κίνησης και τα καλώδια που τον συνδέουν. Η μονάδα επί οχήματος μπορεί να είναι είτε μεμονωμένη συσκευή ή πολλές συσκευές κατανεμημένες στο όχημα εφόσον τηρούνται οι απαιτήσεις ασφάλειας του παρόντος κανονισμού. 3. «Τοποθέτηση»: εγκατάσταση της συσκευής ψηφιακού ταχογράφου εντός του οχήματος. 4. «Ενεργοποίηση» το στάδιο κατά το οποίο η συσκευή ψηφιακού ταχογράφου τίθεται σε πλήρη λειτουργία και θέτει σε εφαρμογή όλες της τις λειτουργίες, συμπεριλαμβανομένων και των λειτουργιών ασφαλείας. 5. «Βαθμονόμηση»: η επικαιροποίηση ή η επιβεβαίωση των παραμέτρων του οχήματος για καταγραφή στη μνήμη. Τα μεγέθη του οχήματος συνίστανται στα αναγνωριστικά στοιχεία του οχήματος (αριθμός αναγνώρισης οχήματος (VIN), αριθμός κυκλοφορίας οχήματος (VRN) και το κράτος μέλος έκδοσης) και στα χαρακτηριστικά του οχήματος [w, k, l, μέγεθος ελαστικών, ρύθμιση διάταξης περιορισμού της ταχύτητας (εφόσον υπάρχει) τρέχουσα διεθνής ώρα UTC, τρέχουσα τιμή χιλιομετρητή]. Σελ. 262,390 Τεύχος Σελ. 6. «Χορήγηση Πινακίδων Τοποθέτησης». Μετά την τοποθέτηση μιας συσκευής ψηφιακού ταχογράφου και τον έλεγχο της εν λόγω τοποθέτησης, πάνω, μέσα ή δίπλα από τη συσκευή ελέγχου προσαρμόζεται πινακίδα τοποθέτησης, ευδιάκριτη και εύκολα προσβάσιμη. Ύστερα από κάθε έλεγχο που διεξάγει εγκεκριμένος τεχνίτης ή ένα Συνεργείο προσαρμόζεται νέα πινακίδα τοποθέτησης στη θέση της παλιάς. 7. «Πινακίδα σφράγισης». Σφράγιση των συνδέσεων για την αποφυγή ανιχνεύσιμων μεταβολών ή απώλειας δεδομένων και τοποθέτηση πινακίδας σφράγισης που να μην δύναται να αφαιρεθεί. 21.Ε.η.47 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 8. «Περιοδικοί έλεγχοι». Οι περιοδικοί έλεγχοι της συσκευής που είναι τοποθετημένη στο όχημα διεξάγεται ύστερα από κάθε επισκευή της συσκευής, ή ύστερα από όποια μεταβολή του χαρακτηριστικού συντελεστή του οχήματος ή της πραγματικής περιφέρειας ελαστικών των τροχών ή ύστερα από την εκδήλωση εικοσάλεπτης τουλάχιστον καθυστέρησης της διεθνούς ώρας UTC της συσκευής, ή μετά την αλλαγή του αριθμού VRN και εν γένει τουλάχιστον μια φορά κάθε δυο χρόνια (24 μήνες) μετά τον τελευταίο έλεγχο «Επιθεώρηση νέων ή επισκευασμένων οργάνων». Κάθε επί μέρους συσκευή, νέα ή επισκευασμένη ελέγχεται σχετικά με την ομαλή λειτουργία της και την ακρίβεια των ενδείξεων και των καταγραφών της μέσω της σφράγισης και της βαθμονόμησης. 9. «Επισκευή»: Κάθε επισκευή που πραγματοποιείται σε αισθητήρα κίνησης ή σε μονάδα επί οχήματος για την οποία απαιτείται διακοπή της τροφοδότησής του ή αποσύνδεσής της από άλλα συστατικά στοιχεία της συσκευής ελέγχου ή το άνοιγμα αυτών. Τα συνεργεία μπορούν να τηλεφορτώνουν δεδομένα από τη συσκευή ελέγχου προκειμένου να τα παραδώσουν στην κατάλληλη επιχείρηση μεταφορών.  10. «Απόσυρση - Πιστοποιητικό περί μη τηλεφόρτωσης»: Τα εγκεκριμένα συνεργεία ψηφιακού ταχογράφου εκδίδουν για τις επιχειρήσεις μεταφορών πιστοποιητικό δεδομένων στις περιπτώσεις όπου αστοχία της συσκευής ελέγχου εμποδίζει την τηλεφόρτωση δεδομένων που έχουν καταγραφεί προγενέστερα ακόμη και μετά την επισκευή από το Συνεργείο. Τα συνεργεία πρέπει να φυλάσσουν ένα αντίγραφο του κάθε πιστοποιητικού που εξέδωσαν για χρονικό διάστημα τουλάχιστον ενός έτους.  11. «Κάρτα Συνεργείου»: Η κάρτα ψηφιακού ταχογράφου που εκδίδεται από την Αρχή Έκδοσης Καρτών για κατασκευαστή συσκευών ελέγχου, κατασκευαστή οχημάτων ή ένα συνεργείο - τεχνίτη, εγκεκριμένων από την αρμόδια αρχή έγκρισης συνεργείων και τεχνιτών ΨΤ. Με την κάρτα συνεργείου ταυτοποιείται ο κάτοχος της κάρτας και καθίσταται δυνατός ο έλεγχος (δοκιμή), η βαθμονόμηση ή/και η τηλεφόρτωση των δεδομένων της συσκευής ελέγχου. Η κάρτα συνεργείου – τεχνίτη εκδίδεται στο συνεργείο για αποκλειστική χρήση από το συνεργείο – τεχνίτη του οποίου και φέρει τα στοιχεία. Για μεγαλύτερη ασφάλεια συνοδεύεται από έναν κωδικό PIN. Η κάρτα συνεργείου είναι εξατομικευμένη (φέρει την ψηφιοποιημένη φωτογραφία και υπογραφή του κατόχου της) και η ισχύ της είναι για ένα (1) έτος. 12. «Τηλεφόρτωση»: αντιγραφή, μαζί με την ψηφιακή υπογραφή, μέρους ή πλήρους συνόλου δεδομένων που είναι αποθηκευμένα στη μνήμη δεδομένων του οχήματος ή στη μνήμη της κάρτας ταχογράφου. 13. «Έγκριση τύπου»: η διαδικασία προκειμένου ένα κράτος μέλος να πιστοποιήσει ότι η συσκευή ελέγχου (ή συστατικό της στοιχείο) ή ο υπό εξέταση ταχογράφος πληρούν τους όρους του Καν(ΕΟΚ) αρ.3821/1985 ως ισχύει. 14. «Συνεργείο» : Φυσικό ή νομικό πρόσωπο που έχει λάβει την απαραίτητη έγκριση από την Αρμόδια Αρχή, η οποία ορίζεται παρακάτω, για την εγκατάσταση, βαθμονόμηση, έλεγχο, επιθεώρηση, επισκευή και απόσυρση ψηφιακών ταχογράφων σύμφωνα με τις διατάξεις του Καν.(ΕΟΚ) αριθ.3821/1985 ως ισχύει. 15. «Αρμόδια Αρχή» ως αρμόδια αρχή για την έγκριση συνεργείων ψηφιακού ταχογράφου (χορήγηση άδειας ίδρυσης και λειτουργίας) ορίζεται η Νομαρχιακή Υπηρεσία Μεταφορών και Επικοινωνιών (Ν.Υ.Μ.Ε.) όπου υπάγεται το Συνεργείο. Άρθρο 3 Έγκριση και Όροι λειτουργίας Συνεργείου 1. Συνεργείο που θα αιτηθεί να εγκριθεί για εργασίες που σχετίζονται με τον ψηφιακό ταχογράφο, θα πρέπει να διαθέτει τις εγκαταστάσεις και εξοπλισμό, κατά τα οριζόμενα στα άρθρα 4 και 5 της παρούσης κοινής υπουργικής απόφασης καθώς και τεχνίτες με τις απαραίτητες γνώσεις κατά τα οριζόμενα στην σχετική υπουργική απόφαση περί τεχνιτών ψηφιακού ταχογράφου για να παρέχει, κατ’ ελάχιστο, για όλους τους εγκεκριμένους τύπους ψηφιακού ταχογράφου, τις παρακάτω υπηρεσίες: 1. Τοποθέτηση συσκευής ψηφιακού ταχογράφου, είναι η εγκατάσταση της συσκευής ψηφιακού ταχογράφου εντός του οχήματος. 2. Ενεργοποίηση ψηφιακού ταχογράφου, είναι το στάδιο κατά το οποίο η συσκευή ψηφιακού ταχογράφου τίθεται σε πλήρη λειτουργία και θέτει σε εφαρμογή όλες της τις λειτουργίες, συμπεριλαμβανομένων και των λειτουργιών ασφαλείας. 3. Βαθμονόμηση ψηφιακού ταχογράφου, είναι η επικαιροποίηση ή η επιβεβαίωση των παραμέτρων του οχήματος για καταγραφή στη μνήμη. Τα μεγέθη του οχήματος συνίστανται στα αναγνωριστικά στοιχεία του οχήματος (αριθμός αναγνώρισης οχήματος (VIN), αριθμός κυκλοφορίας οχήματος (VRN) και το κράτος μέλος έκδοσης) και στα χαρακτηριστικά του οχήματος [w, k, l, μέγεθος ελαστικών, ρύθμιση διάταξης περιορισμού της ταχύτητας (εφόσον υπάρχει) τρέχουσα διεθνής ώρα UTC, τρέχουσα τιμή χιλιομετρητή]. (Μετά τη σελ.262,390) Σελ. 262,391 Τεύχος Σελ. Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.47 4. Χορήγηση Πινακίδων Τοποθέτησης. Μετά τη τοποθέτηση μιας συσκευής ψηφιακού ταχογράφου και τον έλεγχο της εν λόγω τοποθέτησης, πάνω, μέσα ή δίπλα από τη συσκευή ελέγχου προσαρμόζεται πινακίδα τοποθέτησης, ευδιάκριτη και εύκολα προσβάσιμη. Ύστερα από κάθε έλεγχο που διεξάγει εγκεκριμένος τεχνίτης ή ένα Συνεργείο προσαρμόζεται νέα πινακίδα τοποθέτησης στη θέση της παλιάς. 5. Τοποθέτηση Πινακίδας σφράγισης. Πινακίδα σφράγισης είναι η ειδική πινακίδα που τοποθετείται για την σφράγιση των συνδέσεων για την αποφυγή ανιχνεύσιμων μεταβολών ή απώλειας δεδομένων, η οποία δεν δύναται να αφαιρεθεί. 6. Διενέργεια Περιοδικών Ελέγχων. Περιοδικοί έλεγχοι είναι οι έλεγχοι της συσκευής που είναι τοποθετημένη στο όχημα που διεξάγονται ύστερα από κάθε επισκευή της συσκευής, ή ύστερα από όποια μεταβολή του χαρακτηριστικού συντελεστή του οχήματος ή της πραγματικής περιφέρειας ελαστικών των τροχών ή ύστερα από την εκδήλωση εικοσάλεπτης τουλάχιστον καθυστέρησης της διεθνούς ώρας UTC της συσκευής, ή μετά την αλλαγή του αριθμού VRN και εν γένει τουλάχιστον μια φορά κάθε δυο χρόνια (24 μήνες) μετά τον τελευταίο έλεγχο. 7. Επιθεώρηση νέων ή επισκευασμένων οργάνων, είναι η επιθεώρηση κάθε επί μέρους συσκευής, νέας ή επισκευασμένης η οποία ελέγχεται σχετικά με την ομαλή λειτουργία της και την ακρίβεια των ενδείξεων και των καταγραφών της μέσω της σφράγισης και της βαθμονόμησης. 8. Επισκευή είναι κάθε επισκευή που πραγματοποιείται σε αισθητήρα κίνησης ή σε μονάδα επί οχήματος για την οποία απαιτείται διακοπή της τροφοδότησής του ή αποσύνδεσής της από άλλα συστατικά στοιχεία της συσκευής ελέγχου ή το άνοιγμα αυτών. Τα συνεργεία μπορούν να τηλεφορτώνουν δεδομένα από τη συσκευή ελέγχου προκειμένου να τα παραδώσουν στην κατάλληλη επιχείρηση μεταφορών.  9. Απόσυρση Ψηφιακού Ταχογράφου και χορήγηση Πιστοποιητικού περί μη τηλεφόρτωσης. Τα εγκεκριμένα συνεργεία ψηφιακού ταχογράφου εκδίδουν για τις επιχειρήσεις μεταφορών πιστοποιητικό δεδομένων στις περιπτώσεις όπου αστοχία της συσκευής ελέγχου εμποδίζει την τηλεφόρτωση δεδομένων που έχουν καταγραφεί προγενέστερα ακόμη και μετά την επισκευή από το Συνεργείο. Τα συνεργεία πρέπει να φυλάσσουν ένα αντίγραφο του κάθε πιστοποιητικού που εξέδωσαν για χρονικό διάστημα τουλάχιστον ενός έτους.  Σε περίπτωση που, για οποιοδήποτε λόγο, το Συνεργείο αρνείται ή αδυνατεί να παράσχει τις υπό στοιχείο 1 του παρόντος άρθρου υπηρεσίες του, παραχωρεί στον αιτούντα γραπτή αιτιολόγηση, την οποία κοινοποιεί στην οικεία Ν.Υ.Μ.Ε. Σελ. 262,392 Τεύχος Σελ. 2. Η άδεια ίδρυσης και λειτουργίας των συνεργείων συντήρησης και επισκευής τα οποία εκτελούν τις εργασίες που προβλέπονται από τον Κανονισμό 3821/1985 του Συμβουλίου της Ευρωπαϊκής Ενωσης και της παρούσας κοινής υπουργικής απόφασης για τον ψηφιακό ταχογράφο, χορηγείται από την οικεία Ν.Υ.Μ.Ε., κατόπιν υποβολής σχετικής αίτησης του ενδιαφερομένου, συνοδευόμενης από τα παρακάτω δικαιολογητικά που προβλέπονται από τα άρθρα 15 και 16 του π.δ.  78/1988, όπως ισχύει. 3. Πέραν των οριζομένων στα άρθρα 15 και 16 του π.δ.  78/1988 (άδεια ίδρυσης και λειτουργίας συνεργείου) δικαιολογητικών, οποιοδήποτε φυσικό ή νομικό πρόσωπο επιθυμεί να λάβει έγκριση για τις υπό άρθρο 1 της παρούσης εργασίες θα πρέπει, επιπλέον, να υποβάλλει εγγράφως ενώπιον της οικείας Ν.Υ.Μ.Ε., τα εξής δικαιολογητικά κατά τη φάση χορήγησης της άδειας ίδρυσης: 3.1. αίτηση για έγκριση Συνεργείου (Παράρτημα ΙΙ) 21.Ε.η.47 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 3.2. βεβαίωση από κατασκευαστή ταχογράφων ή εξουσιοδοτημένου αντιπροσώπου, ότι θεωρεί το Συνεργείο ικανό να εκτελεί τις σχετικές εργασίες σε αποδεκτό από τον ίδιο επίπεδο (Παράρτημα ΙΙΙ) 3.3. συμπληρωμένη και υπογεγραμμένη την υπεύθυνη δήλωση του εκμεταλλευτή του συνεργείου με περιεχόμενο όπως αυτό καθορίζεται στο Παράρτήμα ΙV 3.4. τον τεχνικό φάκελο με τα στοιχεία, πληροφορίες, πιστοποιητικά και άλλα έγγραφα που να αποδεικνύουν ότι πληρούνται οι απαιτήσεις της οικείας Ν.Υ.Μ.Ε., σύμφωνα με τις διατάξεις της παρούσης κοινής υπουργικής απόφασης αλλά και της σχετικής ΥΑ περί τεχνιτών ψηφιακού ταχογράφου  3.5. η απαιτούμενη από το άρθρο 16 παρ. 1δ του π.δ.  78/1988, όπως ισχύει, άδεια άσκησης επαγγέλματος είναι η προβλεπόμενη από την σχετική Υ.Α. περί τεχνιτών ψηφιακού ταχογράφου. Μετά την υποβολή των απαιτουμένων δικαιολογητικών και τη διενέργεια της προβλεπόμενης αυτοψίας χορηγείται άδεια λειτουργίας συνεργείου αόριστης χρονικής ισχύος, σύμφωνα με τις διατάξεις του π.δ.  78/1988, όπως ισχύει.  4. Μια αίτηση δυνατόν να απορριφθεί και οι λόγοι της απόρριψης θα αναφέρονται στην σχετική επιστολή προς τον αιτούντα, αν ο τεχνικός φάκελος δεν περιέχει τις πληροφορίες που απαιτούνται ή το περιεχόµενό του είναι αντιφατικό και δεν µπορεί να αξιολογηθεί. Η αρµόδια αρχή δύναται να ζητά διευκρινίσεις ή/και συµπληρωµατικά στοιχεία ή/και συµπληρωµατικές πληροφορίες από τους αιτούντες, όσον αφορά το περιεχόµενο της αίτησης τους, και τεκµηρίωση της δυνατότητας τους να διεξάγουν τις εργασίες σε ικανοποιητικό βαθµό. Άρθρο 4 Απαιτούμενες εγκαταστάσεις 1. Οι διατάξεις του π.δ.  78/1988, όπως ισχύει, περί εγκαταστάσεων των συνεργείων ταξιμέτρων, αναλογικών ταχογράφων και διαφόρων άλλων συναφών οργάνων (άρθρο 13 παρ. 6 του π.δ.  78/1988) εξακολουθούν να διέπουν την ίδρυση και λειτουργία των Συνεργείων αναλογικού ταχογράφου. 2. Οι διατάξεις του π.δ.  78/1988, όπως ισχύει, περί εγκαταστάσεων των συνεργείων ταξιμέτρων, αναλογικών ταχογράφων και διαφόρων άλλων συναφών οργάνων (άρθρο 13 παρ. 6 του π.δ.  78/1988) διέπουν, υπό την επιφύλαξη των διατάξεων της παρούσης κοινής υπουργικής απόφασης, την ίδρυση και λειτουργία και των Συνεργείων ψηφιακού ταχογράφου.  3. Το Συνεργείο ψηφιακού ταχογράφου οφείλει να έχει ελάχιστη ωφέλιμη επιφάνεια η οποία ορίζεται σε [60] τ.μ. Στην ως άνω ωφέλιμη επιφάνεια δεν συμπεριλαμβάνεται ο ειδικά διαμορφωμένος χώρος μηχανογραφικού εξοπλισμού για την ασφαλή αποθήκευση των τηλεφορτωθέντων δεδομένων, κατά τα οριζόμενα στο άρθρο 6 της παρούσης. Άρθρο 5 Υποχρεωτικός απαιτούμενος ειδικός εξοπλισμός 1. Το Συνεργείο οφείλει να διαθέτει κατ’ ελάχιστο και πέραν των προβλεπόμενων στο άρθρο 14 παρ. 6 και 16ε του π.δ.  78/1988, όπως ισχύει, εργαλείων και οργάνων και τον περιγραφόμενο στο Παράρτημα Ι της παρούσης ειδικό εξοπλισμό ελέγχου ψηφιακού ταχογράφου. 2. Ο εξοπλισμός ελέγχου ψηφιακού ταχογράφου θα πρέπει να διαθέτει τις απαραίτητες εγκρίσεις καθώς και να είναι βαθμονομημένος. 3. Ο εξοπλισμός ελέγχου ψηφιακού ταχογράφου θα πρέπει να ελέγχεται και βαθμονομείται σε διαστήματα που καθορίζονται από τον κατασκευαστή του και να φέρει πιστοποιητικό ή άλλη βεβαίωση της εκάστοτε βαθμονόμησής του, καθώς και ένδειξη για τον χρόνο της επόμενης βαθμονόμησής του. Όταν οι καθορισμένες ημερομηνίες ελέγχου ή βαθμονόμησης του εξοπλισμού παρέλθουν, δεν επιτρέπεται η χρήση τους για ρύθμιση/έλεγχο ταχογράφου. Πιστοποιητικά έγκρισης του εξοπλισμού (homologation certificates) γίνονται αποδεκτά αν έχουν παραχωρηθεί από αρμόδια αρχή πιστοποίησης κράτους – μέλους της Ε.Ε. Πιστοποιητικά βαθμονόμησης μπορεί να γίνονται, κατά περίπτωση, αποδεκτά και από τον κατασκευαστή του εξοπλισμού, υπό τον όρο ότι το προσωπικό που διενεργεί τη βαθμονόμηση είναι κατάλληλα εκπαιδευμένο, εξουσιοδοτημένο από τον κατασκευαστή για τη σχετική εργασία και είναι διοικητικά ανεξάρτητο από τις δραστηριότητες πώλησης/εμπορίας του εξοπλισμού. 4. Η οικεία Ν.Υ.Μ.Ε. μπορεί, κατά περίπτωση, να ζητήσει να γίνονται έλεγχοι καλής λειτουργίας και βαθμονόμησης του εξοπλισμού σε διαφορετικά διαστήματα από αυτά που συστήνει ο κατασκευαστής. 5. Τα πιστοποιητικά ελέγχου και βαθμονόμησης πρέπει να δεικνύουν με σαφήνεια τον φορέα και το όνομα του φυσικού προσώπου που διεξήγαγε τη σχετική εργασία και να δεικνύουν την πραγματική ακρίβεια του συγκεκριμένου εξοπλισμού.  6. Τα παραπάνω αναφερόμενα πιστοποιητικά φυλάσσονται σε ειδικά διαμορφωμένο χώρο εντός του Συνεργείου, κατά τα οριζόμενα στο άρθρο 4 της παρούσης και θα επιδεικνύονται στην οικεία Ν.Υ.Μ.Ε. όταν αυτό ζητηθεί. (Μετά τη σελ.262,392) Σελ. 262,393 Τεύχος Σελ. Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.47 Άρθρο 6 Διαδικασία φύλαξης τηλεφορτωθέντων δεδομένων 1. Εντός των εγκαταστάσεων του Συνεργείου θα πρέπει να υπάρχει ειδικά διαμορφωμένος χώρος όπου θα φυλάσσονται όλα τα απαραίτητα εξαρτήματα λειτουργίας της συσκευής ψηφιακού ταχογράφου όπως πληροφοριακό υλικό, πινακίδες σφράγισης, κάρτες Συνεργείου, τηλεφορτωθέντα δεδομένα από την μονάδα επί του οχήματος κατά τα οριζόμενα στη παρ. 13 του άρθρου 7 της παρούσης κοινής υπουργικής απόφασης Ενδεικτικά, ο ως άνω χώρος δύναται να λάβει τη μορφή είτε ενός ξεχωριστού δωματίου είτε ενός χρηματοκιβωτίου. 2. Η πρόσβαση στον ειδικά διαμορφωμένο χώρο του Συνεργείου είναι επιτρεπτή μόνο στον υπεύθυνο του Συνεργείου ψηφιακού ταχογράφου, η καταγραφή και η διαχείριση των τηλεφορτωθέντων δεδομένων από την μονάδα επί του οχήματος υπάγεται στις διατάξεις του ν.2472/1997 περί προστασίας προσωπικών δεδομένων. 3. Το Συνεργείο μετά την ολοκλήρωση της τηλεφόρτωσης πρέπει να ειδοποιεί με τον πλέον πρόσφορο τρόπο τον ιδιοκτήτη του οχήματος στην κυριότητα του οποίου ευρίσκεται το όχημα προκειμένου να του παραδώσει τα δεδομένα της συσκευής ελέγχου, συντάσσοντας προς τούτο σχετικό αποδεικτικό παράδοσης και παραλαβής. 4. Σε περίπτωση που ιδιοκτήτης του οχήματος είναι νομικό και όχι φυσικό πρόσωπο, ανεξαρτήτως τύπου, τα ως άνω δεδομένα παραδίδονται μόνο κατόπιν σχετικής έγγραφης αίτησης της μεταφορικής εταιρείας και επίδειξης των απαραίτητων νομιμοποιητικών εγγράφων. Άρθρο 7 Διοικητικές, τεχνικές και άλλες απαιτήσεις 1. Το επάγγελμα του ιδιοκτήτη ή συνεκμεταλλευτή συνεργείου ψηφιακού ταχογράφου δεν είναι συμβατό με επαγγελματικές δραστηριότητες μεταφοράς εμπορευμάτων και προσώπων. Το Συνεργείο και το προσωπικό του θα πρέπει να είναι ελεύθερο από οποιαδήποτε εμπορική, οικονομική ή άλλου είδους δέσμευση προς τρίτους που μπορεί να επηρεάσει σε οποιοδήποτε βαθμό την κρίση του ή την ποιότητα στις εργασίες που παρέχει.  Σελ. 262,394 Τεύχος Σελ. 2 Το Συνεργείο που εγκρίνεται είναι εξ’ ολοκλήρου υπεύθυνο και υπόλογο στην οικεία Ν.Υ.Μ.Ε. για τις πράξεις και ενέργειες που σχετίζονται µε ταχογράφους και γίνονται εξ ονόµατος του, είτε από υπαλλήλους του είτε από τρίτους µετά από συµφωνία που συνάπτει µε αυτούς. 3. Το Συνεργείο δεν δικαιούται να εκχωρήσει την έγκριση του σε άλλο Συνεργείο ή σε άλλο τρίτο πρόσωπο. 4. Το Συνεργείο οφείλει να λαµβάνει τα κατάλληλα µέτρα για την ασφάλεια του προσωπικού του καθώς και των προσώπων και περιουσίας που θα βρίσκονται ανά πάσα στιγµή στους χώρους του. 5. Το Συνεργείο οφείλει να τηρεί την κείμενη νοµοθεσία περί ασφάλειας και υγείας στους χώρους εργασίας. Οφείλει να επιδεικνύει στην οικεία Ν.Υ.Μ.Ε. έντυπα και πιστοποιητικά που απαιτούνται ή αποδεικνύουν ότι η σχετική νοµοθεσία τηρείται.  21.Ε.η.47 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 6. Το Συνεργείο οφείλει να αποδέχεται απόφαση της οικείας Ν.Υ.Μ.Ε. να παραπέµψει οχήµατα προς εξέταση σε άλλο εργαστήριο ή ακόµα και να διακόψει τις εξετάσεις οχηµάτων αν αυτή διαπιστώσει ότι τα πιο πάνω δεν τηρούνται ή ότι, στο εργαστήριο, τίθεται σε κίνδυνο η ασφάλεια προσώπων ή περιουσίας.  7. Το Συνεργείο πρέπει να διατηρεί «σχέδιο διαδικασίας εκκένωσης σε περίπτωση σοβαρού και άµεσου κινδύνου» και «σχέδιο διαδικασίας σε περίπτωση τραυµατισµού προσώπου». Τα στοιχεία των προσώπων που είναι υπεύθυνα για την εφαρµογή των διαδικασιών αυτών πρέπει να τοποθετούνται σε εμφανή θέση σε κάθε ξεχωριστό χώρο του κτιρίου του εργαστηρίου. 8. Ο εκμεταλλευτής του συνεργείου οφείλει να βεβαιώνεται, µε τακτικούς ελέγχους, ότι τηρούνται οι κανονισµοί, για την ποιότητα των εργασιών που αναλαµβάνονται και ότι τα στοιχεία που τηρούνται για τις βαθµονοµήσεις είναι ολοκληρωµένα και ακριβή. 9. Το Συνεργείο δεν αναλαµβάνει άµεσα ή έµµεσα την εγκατάσταση, βαθµονόµηση, έλεγχο, επιθεώρηση, επιδιόρθωση, παροπλισµό και σφράγιση ταχογράφων όταν δεν κατέχει τα απαιτούµενα τεχνικά µέσα και την απαιτούµενη γνώση να το πράξει. Σε τέτοια περίπτωση, ενηµερώνει το πρόσωπο που προσκόµισε το όχηµα και τον παραπέµπει σε Συνεργείο που διαθέτει τα αναφερόµενα στην παρούσα παράγραφο εχέγγυα. 10. Το Συνεργείο οφείλει να έχει αναρτηµένα, σε εµφανές σηµείο, την έγκριση άσκησης επαγγέλματος τεχνίτη ψηφιακού ταχογράφου, τυχόν προειδοποιήσεις και την άδεια λειτουργίας του συνεργείου. 11. Το Συνεργείο οφείλει να ενηµερώνει την οικεία Ν.Υ.Μ.Ε. για οποιεσδήποτε από τις κατωτέρω αναφερόμενες τροποποιήσεις, οι οποίες αποτελούν, η κάθε µία από αυτές, πράξη που χρειάζεται την αποδοχή της: 1. Αλλαγή εκμεταλλευτή του συνεργείου. 2. Μετεγκατάσταση σε νέο κτίριο. 3. Μετακίνηση του εξοπλισµού του Συνεργείου µε τρόπο που να επηρεάζει τις αποστάσεις που απαιτούνται µεταξύ µηχανηµάτων και σταθερών αντικειµένων ή µερών του κτιρίου. 12. Όταν προβαίνει σε επιδιόρθωση ή απόσυρση ταχογράφου, το Συνεργείο και το προσωπικό του είναι υπεύθυνο για την ασφάλεια, ακρίβεια και διαθεσιµότητα των δεδοµένων που καταγράφηκαν και φυλάσσονται από τον εν λόγω ταχογράφο. Όπου η τηλεφόρτωση δεν είναι δυνατή (λόγω βλάβης ή άλλης αιτίας), το Συνεργείο θα εκδίδει «Βεβαίωση Αδυναµίας Τηλεφόρτωσης» στον κάτοχο του σχετικού οχήµατος και θα διατηρεί αντίγραφο της βεβαίωσης αυτής για περίοδο ενός (1) έτους. 13. Οι ελάχιστες πληροφορίες που πρέπει να φυλάγονται από το Συνεργείο, σε ηλεκτρονική µορφή, είναι οι ακόλουθες: 1. Πλήρεις λεπτοµέρειες για κάθε όχηµα και ταχογράφο στα οποία διεξάχθηκε σχετική εργασία για έξι (6) συνεχή χρόνια. Για το σκοπό αυτό, όλες οι πληροφορίες που βρίσκονται στην κάρτα Συνεργείου θα τηλεφορτώνονται σε τοπικό ηλεκτρονικό υπολογιστή µετά από κάθε έλεγχο ή βαθµονόµηση, από τον τεχνίτη στον οποίο είναι χρεωµένη η κάρτα Συνεργείου.  2. Πληροφορίες για όλους τους ταχογράφους που παροπλίστηκαν στο Συνεργείο για έξι (6) συνεχή χρόνια. 3. Όλες τις πληροφορίες που τηλεφορτώθηκαν κατά τον παροπλισµό ταχογράφου στο Συνεργείο για δώδεκα µήνες. Με τη λήξη των δώδεκα µηνών για κάθε περίπτωση οι πληροφορίες αυτές καταστρέφονται από το Συνεργείο. Θα πρέπει να τηρείται αρχείο στο οποίο να υπάρχουν πληροφορίες, για δύο χρόνια, για τις πληροφορίες που καταστράφηκαν, την ηµεροµηνία καταστροφής και την υπογραφή του προσώπου που τις κατάστρεψε. 4. Πληροφορίες για όσες βεβαιώσεις αδυναµίας τηλεφόρτωσης εξέδωσε, που να καθιστούν τον εντοπισµό τους εύκολο (όνοµα στο οποίο εκδόθηκε, ηµεροµηνία, αύξων αριθµός βεβαίωσης) για έξι (6) συνεχή χρόνια. 14. Το εγκεκριμένο συνεργείο οφείλει να γνωρίζει ότι, λόγω της φύσης ορισμένων επικίνδυνων εμπορευμάτων και της νομοθεσίας που τα διέπει, τα οχήματα που χρησιμοποιούνται για τη μεταφορά τους υπόκεινται σε αυστηρότερες απαιτήσεις σε σχέση με τα ηλεκτρονικά κυκλώματα και τον εξοπλισμό τους. Το συνεργείο και κάθε τεχνίτης οφείλουν να ενημερώνουν τον κάτοχο τέτοιου οχήματος αν διαπιστώσουν ότι ο ταχογράφος ή η εγκατάστασή του, που βρίσκεται σε όχημα που χρησιμοποιείται για τη μεταφορά επικίνδυνων εμπορευμάτων, δεν είναι κατάλληλα για το σκοπό αυτό. Στην περίπτωση οχήματος μεταφοράς επικίνδυνων εμπορευμάτων ο τεχνίτης/συνεργείο εγκαθιστούν ταχογράφο που προορίζεται για τέτοιο σκοπό και διεξάγουν οποιαδήποτε άλλη σχετική εργασία με βάση τις απαιτήσεις και προδιαγραφές που εφαρμόζονται για τους ταχογράφους και το ηλεκτρικό κύκλωμα σε οχήματα για μεταφορά επικίνδυνων εμπορευμάτων. (Μετά τη σελ.262,394) Σελ. 262,395 Τεύχος Σελ. Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.47 Άρθρο 8 Κάρτα Συνεργείου 1. Η Δ/νση Οργάνωσης και Πληροφορικής του ΥΜΕ: α) διαβιβάζει στην Επιτροπή τον κατάλογο εγκεκριμένων τεχνιτών ή συνεργείων και των καρτών που τους έχουν χορηγήσει και της κοινοποιούν αντίγραφο των σημάτων και των αναγκαίων πληροφοριών σχετικά με τα χρησιμοποιηθέντα ηλεκτρονικά δεδομένα ασφαλείας και, τέλος, β) τηρεί κατάλογο απωλεσθεισών, κλαπεισών ή ελαττωματικών καρτών. 2. Στην περίπτωση κατά την οποία δεν ανανεωθεί εγκαίρως η ισχύς της κάρτας Συνεργείου, η λειτουργία του συνεργείου σε σχέση µε διεξαγωγή εργασιών επί της συσκευής ψηφιακού ταχογράφου θεωρείται ανασταλείσα, µέχρι που η εν λόγω κάρτα ανανεωθεί. Τούτο ισχύει και στις περιπτώσεις απώλειας ή καταστροφής της κάρτας Συνεργείου 3. Η κάρτα Συνεργείου μπορεί να συγκρατήσει εγγραφές βαθμονομήσεων ή και ρυθμίσεων της ώρας που έχουν διεξαχθεί ενόσω η κάρτα ήταν εισηγμένη στην συσκευή ελέγχου (τουλάχιστον 88 τέτοιες εγγραφές).  4. Η χρήση των καρτών Συνεργείου από τους τεχνίτες διέπεται από τις κάτωθι αρχές: α) Η χρήση της κάρτας Συνεργείου περιορίζεται αποκλειστικά στους ειδικά προς τούτο εκπαιδευμένους τεχνίτες εξουσιοδοτημένου Συνεργείου. β) Απαγορεύεται η χρήση της από τεχνίτη άλλον από εκείνον στον οποίον έχει απονεμηθεί ο μυστικός αριθμός ΡΙΝ της κάρτας. γ) Για την εκτέλεση εργασιών εκτός των εγκαταστάσεων του Συνεργείου με χρήση της κάρτας Συνεργείου σκόπιμο είναι να απαιτείται η προηγούμενη άδεια από την οικεία Ν.Υ.Μ.Ε.  δ) Το σύνολο των δεδομένων που τηλεφορτώνονται από τη συσκευή του ψηφιακού ταχογράφου του οχήματος πρέπει να αποθηκεύονται σε ειδικά διαμορφωμένο χώρο εντός των εγκαταστάσεων του Συνεργείου, προκειμένου να εξασφαλίζεται η διαθεσιμότητα αυτών στα ελεγκτικά όργανα. Άρθρο 9 Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβέρνησης. Στην παρούσα προσαρτώνται και αποτελούν αναπόσπαστο τμήμα αυτής, τα Παραρτήματα (I έως IV), που έχουν ως ακολούθως. (Ακολουθούν Παραρτήματα) Σελ. 262,396 Τεύχος Σελ.